Στα προηγούμενα...
Γεια. Άντριου Μιτάλ.
- Βρήκες άλλη δουλειά; - Νομίζω.
Πήρα στην αεροπορική, δεν θα μείνω πολύ, αλλά θέλω να δω την Κοπεγχάγη.
Λες ότι σε έσωσα, αλλά, όπως το βλέπω εγώ...
εσύ μου έδωσες τα πάντα.
Αποφάσισες πού θα πας;
Οι ερωτικές σου επιλογές δεν είναι λάθος, αλλά χαρακτηριστικό σου.
Σε ξέρω, Γουάτσον.
Δεν θα είσαι ευτυχισμένη σε μια "παραδοσιακή σχέση".
- Είμαι καλά με τον Άντριου. - Μήπως καλύτερα χωρίς αυτόν;
Η Ελίζαμπεθ Σορτ εξαφανίστηκε στις 9 Ιανουαρίου.
Το σώμα της βρέθηκε διχοτομημένο και αποστραγγισμένο στις 14 Ιανουαρίου.
- Αποστραγγισμένο; - Χωρίς αίμα.
Ελίζαμπεθ Σορτ.
Ξέρω το όνομα.
Ο Τύπος την ονόμασε "Μαύρη Ντάλια", αφού πέθανε.
Κρατώ ανεξιχνίαστες υποθέσεις ως ερέθισμα,
όταν δεν υπάρχει ενδιαφέρουσα δουλειά, σαν αυτή.
Πώς θα λύσεις φόνο από τη δεκαετία του '30;
Από το 1947.
Γίνεται.
Έλυσα τους φόνους στο Γουάιτσαπελ από τον 19ο αιώνα.
Γουάιτσαπελ; Με τον Τζακ τον Αντεροβγάλτη;
Υποθέτω μια σύνδεση μεταξύ του θανάτου της δεσποινίδας Σορτ
και ενός κοριτσιού στο Σικάγο, της Σούζαν Ντέγκναν, έναν χρόνο πριν.
Τα γράμματα των δολοφόνων έχουν παρόμοια φρασεολογία και γράμματα.
ΜΗ ΜΕ ΨΑΞΕΙΣ
- Τι λες; - Ίσως. Δεν ξέρω.
Δες το. Τι πιστεύεις; Απλώς πες τη γνώμη σου.
Εσύ τι λες;
Δεν ξέρω.
Μπορούμε να κάνουμε κάτι άλλο;
Νιώθεις μόνος;
Δεν είναι αυτό.
Ο Τζακ Άντερσον Γουίλσον είναι ύποπτος, αλλά δεν ξέρουμε αν ήταν στο Σικάγο.
Εμφανιζόταν και ως Άρνολντ Σμιθ.
Αν αποδείξω ότι ο Σμιθ πήγε στο Σικάγο,
ίσως αξίζει να συζητήσουμε κάτι.
Όχι ότι συζητάς και πολύ.
Τι θέλετε;
Με λένε Τζιλ Χόρογουιτς. Λένε ότι είστε ο καλύτερος ερευνητής.
Δεν είναι καλή ώρα;
Αντιθέτως, η καλύτερη.
Ο άνδρας μου, ο Στίβεν, είναι δικηγόρος στην Ντόρτσεστερ-Ριντ.
Το λέτε σαν να είναι σημαντικό για μένα.
Είναι κορυφαίο δικηγορικό γραφείο.
Ο Στίβεν είναι απόμακρος τελευταία.
Έχει περίεργο ωράριο, λέει γελοίες δικαιολογίες.
Είναι πολύ κακός ψεύτης.
- Υποπτεύεστε ότι έχει δεσμό. - Λογικά, έχει.
Δουλεύουν πολλές ώρες, αλλά, τελευταία, ακόμα περισσότερες.
Ο Στίβεν έλειπε πολλά βράδια, αλλά τώρα έχω να τον δω δύο μέρες.
Έχετε να του μιλήσετε 48 ώρες;
Αγνοείται.
Πρέπει να έχεις συναρπαστική ζωή για να αγνοείσαι.
Ο Στίβεν μόνο δουλεύει.
Με άφησε.
Θέλω να κάνετε τη δουλειά σας.
Να βρείτε πού είναι και με ποια. Να βγάλετε φωτογραφίες.
Δεν κάνω αυτήν τη δουλειά.
Τα καβγαδάκια δύο μικροαστών δεν με ενδιαφέρουν καθόλου.
Καλώς.
Συνήθως, δεν με ενδιαφέρουν καθόλου.
Αλλά με πετύχατε σε ευάλωτη στιγμή.
Θέλω κάτι να ξεχαστώ.
Καλή απεικόνιση.
Να κάνεις προσωπογραφία σ' αυτήν την ηλικία.
Η ύβρις ξεχειλίζει από τον καμβά.
Έκανες σεξ σήμερα.
- Συγγνώμη; - Το βήμα σου δεν έχει ένταση.
Ήρθε ο Άντριου ή...
έχεις άλλον εραστή;
Ήρθε χθες, μόνιμα.
Το εργοστάσιο είναι έτοιμο και θα δουλεύει εδώ.
Θα είστε ζευγάρι κανονικά. Θα είσαι ενθουσιασμένη.
Εννοείται.
Φυσικά.
Γιατί ερευνούμε σύζυγο που απατά; Τόση απελπισία πια;
Απολάμβανα τη μοναξιά.
Αλλά, αλήθεια, είχα συνηθίσει να έχω παρέα στο σπίτι.
- Το νιώθω άδειο τελευταία. - Η Κίτι;
- Όποτε θέλεις, με καλείς. - Θες ανεξαρτησία. Δεν θα επέμβω.
Τέλος πάντων, ίσως αυτή η δουλειά να είναι ενδιαφέρουσα.
Είπα στη γραμματέα ότι ήρθα για τον Στίβεν Χόρογουιτς.
- Είπε ότι δεν γνωρίζει αυτό το όνομα. - Δεν δουλεύει εδώ;
Ψάχνετε τον Στίβεν; Δεν ξέρω τι να σας πω.
Ήταν συνεργάτης εδώ μέχρι πριν από έξι μήνες.
- Απολύθηκε. - Ξέρετε γιατί;
Γίνεται κατά καιρούς. Δεν θα γινόταν συνέταιρος.
Η σύζυγός του δεν το γνωρίζει. Μας έδωσε τον αριθμό τηλεφώνου σας.
Δεν ξέρω τι να πω. Πρέπει να φύγω. Αυτό δεν χρεώνεται.
- Τι κάνεις; - Καλώ το τηλέφωνο που μας έδωσε.
Γραφείο Στίβεν Χόρογουιτς.
Είναι ο Στίβεν Χόρογουιτς που δουλεύει στην Ντόρτσεστερ-Ριντ;
Ακριβώς.
Αυτή που απάντησε είναι κάπου εκεί μέσα.
- Συγγνώμη! - Μία στιγμή μόνο...
- Γραφείο Στίβεν Χόρογουιτς. - Είναι εκεί;
Όχι. Θέλετε να αφήσετε μήνυμα;
Θέλω τον ίδιο. Θα παίζαμε ράκετμπολ.
Ο Στίβεν δεν παίζει ράκετμπολ.
Μου λέτε ότι δεν είμαι τώρα σε γήπεδο ράκετμπολ;
Δεν ξέρω πού είστε, κύριε.
Αν είχατε αίσθηση του χώρου, θα βλέπατε ότι είμαι πίσω σας.
Γιατί παριστάνετε τη γραμματέα κάποιου που έχει απολυθεί;
ΝΤΟΡΤΣΕΣΤΕΡ-ΡΙΝΤ
Μην πείτε πουθενά ότι απαντώ στα τηλεφωνήματά του.
Ψάχνουν δικαιολογίες για να μας απολύσουν.
Οι γραμματείς απενεργοποιούν τα τηλέφωνα όταν κάποιος απολύεται,
μα ο Στίβεν με παρακάλεσε.
Με πληρώνει κάθε βδομάδα για να το κάνω.
- Θέλει να νομίζουν ότι δουλεύει εδώ. - Μάλλον.
Η σύζυγος παίρνει, κυρίως. Απλώς το προωθώ στο κινητό του.
- Δεν το κατάλαβε ποτέ; - Δεν έχουν πολλές σχέσεις μεταξύ τους.
Εκείνη κάνει φιλανθρωπίες, αυτός δουλεύει πολύ.
Θα το μάθαινε, αλλά δεν εκπλήσσομαι που δεν το κατάλαβε.
- Γιατί δεν της το είπε; - Δεν ξέρω.
Το όνομα Ντόρτσεστερ-Ριντ ανοίγει πόρτες.
Μένουν σε κτήριο της εταιρείας, πηγαίνουν στο Μπρέμπερι Κλαμπ.
Φαντάζομαι ότι το έκανε για το θεαθήναι.
Καλό αυτό, μέχρι που έρχεται ο λογαριασμός.
Είχα την αλληλογραφία του για δύο χρόνια. Δεν είχε πολλές οικονομίες, αλλά...
είχε κάποια εισοδήματα.
- Κάτι παράνομο, ίσως; - Δεν ξέρω.
Αλλά δεν τηλεφωνούσε μόνο η σύζυγος.
Κάποιοι άλλοι ακούγονταν λίγο...
δεν ξέρω, ύποπτοι.
Δεν άφηναν όνομα.
Όταν με προσέλαβε ως τηλεφωνήτρια, υπέθεσα ότι θα μου έστελνε επιταγή.
Όμως, έστελνε μετρητά. Σαν να μην ήθελε να φαίνεται.
Πληρώθηκες τελευταία;
Ναι, πριν από δύο μέρες. Θα τα έβαζα στην τράπεζα το μεσημέρι.
Μπορώ να...
Ευχαριστώ.
Δεν έχει διεύθυνση.
Σφραγίδα ταχυδρομείου, 11101.
Στο Λονγκ Άιλαντ. Μάλλον είναι η νέα του δουλειά.
Αυτό είναι χορτσάτα, συγκεκριμένα από το Ελ Σαλβαδόρ.
Έχει καρπούς μόρο.
Το γραφείο του είναι κοντά σε εστιατόριο στο Λονγκ Άιλαντ.
Ευχαριστούμε.
Μπορείτε να επιστρέψετε στη ζωή της εξαπάτησης.
ΕΣΤΙΑΤΟΡΙΟ
Ο μεγαλύτερος προμηθευτής ταμάλες, πουπούζα και χορτσάτα στο Λονγκ Άιλαντ.
Σύμφωνα με κριτικές, η κουζίνα τους είναι αυθεντική,
αν και ενίοτε εμφανίζεται κανένας αρουραίος.
Εξού και η ειδοποίηση του υγειονομικού.
Τι ψάχνουμε εδώ; Ίχνη του Στίβεν;
Σκέφτηκες να βρεις συγκάτοικο;
Συνήθως με καταλαβαίνεις, αλλά τώρα μου λες να βρω συγκάτοικο.
Είναι τόσο περίεργη ερώτηση; Αφού είσαι κοινωνικός.
Με σένα. Ή με την Κίτι.
Οι άλλοι είναι ένα μάτσο χοντροκέφαλοι.
Εντάξει, δεν σου λέω να βρεις από αγγελία στο διαδίκτυο.
Έχεις ενδιαφέροντες γνωστούς.
Κάποιος θα ήθελε να έχει φθηνό δωμάτιο σε ένα τεράστιο σπίτι.
- Ποιον έχεις στο μυαλό σου; - Προφανώς όχι κάποιον από το πρόγραμμα.
- Η δις Χάντσον; Είναι έξυπνη. - Ξέρω ήδη αρκετά για την ερωτική της ζωή.
Ο Μέισον είναι πολύ μικρός.
Τι λες για τον Μύτη; Καλός φαίνεται.
Έχει το μισό Ουάσινγκτον Χάιτς. Δεν νομίζω ότι χρειάζεται σπίτι.
- Κάποιος θα βρεθεί. - Ευτυχώς.
- Τι; - Βρήκα πώς θα σταματήσει αυτή η συζήτηση.
Διάβασες στον φάκελο του Στίβεν για το αμάξι του;
Ναι, μια μαύρη Lexus, αριθμός κυκλοφορίας από P.
PCΤ 2093.
Αυτό είναι.
Κλήση για παρεμπόδιση καθαριστών.
Από την Τετάρτη. Το αμάξι βρίσκεται εδώ λίγες μέρες.
Ες Εμ Έιτζ Ινκορπορέιτεντ. Στίβεν Μάθιου Χόρογουιτς.
Μοιάζει να το έκλεισαν βιαστικά.
Κρίνοντας από τη μούχλα στο ποτήρι, είναι λιγότερο από εβδομάδα.
Περίπου όταν εξαφανίστηκε ο Στίβεν.
Πιθανότατα υπάρχει σύνδεση. Αλλά τι συνέβη πρώτο;
Πολλά τηλέφωνα.
Κάτι θα πουλούσαν.
Βλέπεις τη σκόνη;
Υπήρχε χαλί εδώ μέχρι πριν από λίγες μέρες.
Ο πυροσβεστήρας λείπει. Κανένα ίχνος φωτιάς.
Θα χρησιμοποιήθηκε για άλλο σκοπό.
Μοιάζει με αίμα.
Αυτό αρκεί για να καλέσουμε τον Γκρέγκσον.
Είναι κομμάτι εγκεφάλου.
Μίλησα με τον ιατροδικαστή.
Το DNA επιβεβαιώνει ότι τα ευρήματα ανήκουν στον Χόρογουιτς.
Βάλαμε σκυλιά να ψάχνουν την περιοχή. Δεν βρέθηκε το σώμα.
Δύσκολο να βρεθεί.
Ο δολοφόνος θα το τύλιξε με το χαλί και θα το μετέφερε με αμάξι.
- Μπορεί να είναι παντού. - Άνδρας;
Ο Χόρογουιτς ήταν γυμνασμένος.
Δεν νομίζω να τον σκότωσε γυναίκα με τον πυροσβεστήρα.
Γουάτσον, πιστεύω ότι εσύ θα μπορούσες να το κάνεις.
Τι ευγενικό!
Η σύζυγος;
Δεν τα πήγαιναν καλά; Ίσως προσέλαβε κάποιον να το κάνει;
Δεν αποκλείεται.
Αλλά γιατί να με προσλάβει μετά;
Τι ξέρουμε για την Ες Εμ Έιτζ; Τι μπορεί να είναι;
Άνοιξε τον Αύγουστο.
Μόνο ο Χόρογουιτς φαινόταν επίσημα, οπότε ψάχνουμε για υπαλλήλους.
Θα σας ενημερώσω.
Τηλεφωνικά αρχεία; Το γραφείο ήταν τηλεφωνικό κέντρο.
Το ψάχνουμε.
Έχουν κλείσει απόψε, αλλά θα τα έχουμε αύριο.
Πρέπει να ενημερώσω τη σύζυγο.
Θες να έρθεις σπίτι μαζί μου, να σκεφτούμε άλλες θεωρίες;
Ποιες θεωρίες; Θα πάρουμε τα αρχεία το πρωί.
Μήπως θες παρέα;
Μη λες βλακείες. Θέλω να συγκεντρωθώ.
- Θα άραζα μαζί σου, μα θα δω τον Άντριου. - Εγώ δεν αράζω, Γουάτσον.
Πάρε με, αν θες, και σκέψου για τον συγκάτοικο.
- Εγώ δεν μένω μαζί σου. - Δεν σ' το ζήτησα.
Το σπίτι στην Τριμπέκα είναι κεντρικό, αλλά είναι μικρό.
Και είναι στην Τριμπέκα.
- Οι άνθρωποι εκεί είναι χαλαροί. - Κι εσύ είσαι.
Ευχαριστώ. Ξέρεις τι εννοώ.
Στο Μπούσγουικ θα έχω θέα στον κόλπο, ανεξάρτητο γραφείο και πολύ χώρο.
Άρα έχεις κατασταλάξει.
Στο Μπούσγουικ.
Έτοιμο το φαγητό.
Μην είσαι αυστηρός.
Ο πατέρας μου τηλεφώνησε. Έρχεται αύριο για δουλειές.
Θέλει να πάμε για φαγητό.
Αν μπορείς, βέβαια.
Φυσικά.
Θα το ήθελα.
Μην ανησυχείς. Δεν είναι επίσημο.
Ένα απλό δείπνο, κάτι χαλαρό.
Κατά τις 7:30;
Ναι.
Χαίρετε!
Σκέφτεσαι ποτέ:
"Σήμερα παρενόχλησα πολλούς";
Γιατί αν έκανα τη δουλειά σου, θα αυτοκτονούσα.
Κυρία μου, πήρα το τηλέφωνό σας από την Ες Εμ Έιτζ Ινκορπορέιτεντ.
Δεν δουλεύω εκεί.
Σε προειδοποιώ, μη με ξαναπάρεις.
Φίλη σου;
Η δεσποινίς Ρουθ Τάλμπερτ από το Τάος, στο Νέο Μεξικό.
Ο Μπελ έστειλε τα τηλεφωνικά αρχεία σήμερα το πρωί.
Τηλεφωνώ για να μάθω τι έκανε η Ες Εμ Έιτζ
και ίσως βρω και κανέναν ύποπτο.
- Κάτι βρήκες. - Χιλιάδες.
Όποιος λάμβανε κλήση από την Ες Εμ Έιτζ είχε κίνητρο να τον σκοτώσει.
Ο Χόρογουιτς εισέπραττε χρέη.
Τι;
Έστω ότι κάποια κάπου αγοράζει ένα τζετ σκι με πίστωση.
Απολύεται και δεν το πληρώνει πια.
Σε άλλον δεν αρέσουν τα οπίσθιά του και βάζει εμφυτεύματα.
Άλλος βλέπει ένα ιταλικό αμάξι και λέει: "Γιατί όχι;"
Ξέρω, αγοράζουν χωρίς να μπορούν.
Πάρα πολλοί άνθρωποι. Επιπόλαιες αγορές ή και όχι.
Αλλά κάθε αγορά μετατρέπεται σε καταναλωτικό χρέος.
Μόνο στις ΗΠΑ, φτάνει τα 2,4 τρισεκατομμύρια δολάρια.
- Τα χρωστούν σε πιστωτικές κάρτες. - Ο Στίβεν δεν δούλευε σε τέτοια εταιρεία.
Η πολιτική αυτών των εταιρειών
είναι να μη συλλέγουν το απλήρωτο χρέος μετά από 180 μέρες.
Αποφάσισαν ότι δεν αξίζει τον κόπο. Και το μεταπωλούν.
Πουλάνε το χρέος; Σε ποιον;
- Γιατί να το αγοράσει κάποιος; - Γιατί θα το πάρει με μεγάλη έκπτωση.
Έστω ότι αγοράζεις χρέος 10.000 δολαρίων, δίνοντας 1.000 δολάρια.
Μπορείς να παρενοχλήσεις ή να "στύψεις" για 5.000 δολάρια
τους άτυχους πιστολήπτες.
- Θα βγάλεις... - Τέσσερις χιλιάδες δολάρια.
Ως δουλειά, είναι πιο περιθωριακή, γι' αυτό το έκρυβε ο Στίβεν.
Αλλά είναι προσοδοφόρα, γι' αυτό την έκανε.
Θέλουμε τηλεφωνικό κέντρο για να μιλήσουμε με όλους.
Βασικά, θα πάμε στο Τμήμα.
Ζήτησα από τον Μπελ να ψάξει για υπαλλήλους της Ες Εμ Έιτζ.
Βρήκε έναν υπάλληλο, τον Εντουάρντο Πένια.
Όλοι αυτοί στον τοίχο είχαν κίνητρο να τον σκοτώσουν.
Στη βιομηχανία συλλογής χρεών συνηθίζεται να προσλαμβάνουν πρώην κατάδικους.
Ίσως ο Στίβεν ήρθε σε σύγκρουση με κάποιον υπάλληλό του.
Κάποιον σαν τον Πένια.
Έχει ιστορικό φυλάκισης και επιθέσεων.
Οι υπάλληλοι της Ες Εμ Έιτζ.
Προτείνω να ρίξουμε μια ματιά, μήπως βρούμε τίποτα παράξενο.
Πάμε στο "Μαριάνα";
Ναι.
- Γιατί είπες ψέματα; - Τι;
Είναι αργεντίνικο εστιατόριο. Εσύ απεχθάνεσαι το τσιμιτσούρι.
Πρώτον, μη διαβάζεις τα μηνύματά μου. Δεν ήταν ψέμα.
Θα βγούμε με τον πατέρα του. Αυτός θα το διάλεξε. Δεν θα πω όχι.
Γνωριμία με γονείς.
Σημαντικό βήμα στο ρομαντικό σου έργο πάθους.
Απλώς θα πάμε για φαγητό.
- Σιγά το πράγμα. - Προς τι τα νεύρα;
Είμαι νευρική επειδή με ανακρίνεις.
Όχι.
Ήρθε ο Μάρκους.
Ευτυχώς.
Ξεκίνησα να δουλεύω με τον Στίβεν πριν από λίγους μήνες.
Πρώτη φορά το έκανε.
Του έδειξα πώς γίνεται.
Δουλεύατε μαζί και σε κάτι άλλο; Στο Λονγκ Άιλαντ;
Ο Στίβεν βρήκε ένα μεγάλο πακέτο. Το ονόμαζε "Φλέβα".
Εκατομμύρια σε χρέη, που αγόρασε πολύ φθηνά.
- Πόσα εκατομμύρια; - Δεν ξέρω.
Δεν μου έδειξε ποτέ όλη τη λίστα.
Απλώς μου έδινε τηλέφωνα.
- Γιατί έκλεισε το γραφείο; - Ειλικρινά, δεν ξέρω.
Αν ο Στίβεν έβλεπε κάποιον που χρωστούσε πολλά
κι έμενε κοντά, πήγαινε ο ίδιος να εισπράξει το χρέος.
Έκανε μια τέτοια επίσκεψη την τελευταία βδομάδα, γύρισε
και μας έδιωξε.
- Τι έγινε; Ποιον είδε; - Δεν έχω ιδέα.
Είπε ότι τελειώσαμε με αυτήν τη δουλειά.
Ήταν αστείο, γιατί είχαμε πάρει ελάχιστους.
Πώς το ξέρεις;
Δεν είχες δει τη λίστα.
Απλώς μαντεύω.
- Λέει ψέματα. - Και δεν το κάνει καλά.
Ποιον καλείς;
Την τηλεφωνική εταιρεία. Θα κάνω τον Πένια.
Θα αναστατώθηκες που έχασες τη δουλειά σου έτσι ξαφνικά.
Κι έλεγα πότε θα το πείτε.
Λέτε ότι τον σκότωσα;
Λογικό.
Με απέλυσε.
Έχω μητρώο.
- Πέθανε πριν από λίγες μέρες, σωστά; - Σωστά.
Μας απέλυσε πριν από μία βδομάδα.
Την επόμενη μέρα πήγα στο Οχάιο. Γύρισα χθες το βράδυ.
- Τι έκανες εκεί; - Είχε γενέθλια ο ανιψιός μου.
Έχω τα εισιτήρια.
Μπορεί να μην τον σκότωσε, αλλά λέει ψέματα.
Έχει τη λίστα με τα ονόματα. Την έκλεψε.
Ποιος είναι;
Έβαλε 14 γραμμές τηλεφώνου στο διαμέρισμά του.
Ανοίγει δικό του μαγαζί.
Είναι αλήθεια; Αν ψάξουμε στο σπίτι σου, θα βρούμε τη λίστα του Στίβεν;
Αν ναι, είναι κατοχή κλοπιμαίων. Κακούργημα και παραβίαση αναστολής.
Αν στέκει το άλλοθι και δώσεις τη λίστα, θα μιλήσουμε στον αξιωματικό αναστολής.
Ιδού η Φλέβα.
Με μια πρώτη ματιά, είναι χρέη αξίας 20.000.000 δολαρίων.
Τι ψάχνουμε;
Μεγάλα ποσά που χρωστάνε κάτοικοι του Νόγκατακ στο Κονέκτικατ.
Ξέρουμε από την πληρωμή διοδίων και το GPS του κινητού
ότι ο Στίβεν ήταν στο Νόγκατακ προτού εξαφανιστεί.
Δεν πήγαινε συνήθως, θα έψαχνε κάποιον οφειλέτη.
Θες να μάθεις τι έγινε σ' εκείνη την επίσκεψη.
Όλα πήγαιναν καλά μέχρι τότε,
οπότε πρέπει να μάθουμε γιατί έκλεισε την εταιρεία.
Δεν θέλεις να γνωρίσεις τον πατέρα του. Ήταν πάντα σαν υποκατάστατο για σένα.
Δεν το είπα ποτέ.
Ούτε έχεις επιδείξει, όσο βγαίνετε, ίχνη της μέθης του νέου έρωτα.
Επέστρεψε μόνιμα, θέλει μια σοβαρή σχέση
κι εσύ δεν νιώθεις πάθος γι' αυτόν.
Αυτό οδηγεί αναπόφευκτα σε χωρισμό.
Δεν θέλω να χωρίσουμε. Τώρα ξεκινάμε.
Αν είναι έτσι,
γιατί σε τρομάζει τόσο να γνωρίσεις τους γονείς του;
- Εγώ... - Μην απαντάς.
Σκέψου το, όσο θα πηγαίνουμε στο Κονέκτικατ.
ΣΥΛΛΗΨΗ ΣΕ ΜΠΑΡ
- Βρήκες. - Όουεν Ντάουνι.
Σύμφωνα με τη λίστα, έχει χρέη εκατοντάδων χιλιάδων δολαρίων.
Έχει φάκελο με κακουργήματα, οπότε, αν δεν μας ανοίξει...
Δεν θα το διαρρήξουμε.
- Χαίρετε. - Καλησπέρα.
Δουλεύουμε για το ΑΤΝΥ. Θέλουμε τον Όουεν Ντάουνι.
Συγγνώμη. Έχει θεραπεία αυτήν τη στιγμή.
Έχουμε μερικές ερωτήσεις. Ήρθαμε από μακριά.
Αν θέλετε να περιμένετε, θα του μιλήσετε σε λίγο, αλλά τώρα...
δεν μπορεί να μιλήσει.
Δεν νομίζω ότι μπορεί να χτυπήσει κάποιον.
- Τι έχει; - Εμφύσημα.
Από τότε που δούλευε στις οικοδομές,
αλλά δεν πήρε ποτέ αποζημίωση.
Είμαι θεία του. Δουλεύω στο νοσοκομείο στην πόλη.
Έρχομαι όποτε μπορώ και του φέρνω ό,τι βρίσκω από φάρμακα.
- Έχετε δει ποτέ αυτόν τον άνδρα; - Ναι. Είναι ο Στίβεν.
Έχει έρθει μερικές φορές.
- Είναι καλά; - Δυστυχώς, όχι.
- Δολοφονήθηκε. - Θεέ μου.
Λυπάμαι πολύ.
Προσπαθούσε να βρει τον δρόμο του, αλλά ήταν καλός άνθρωπος.
Ήθελε να πάρει χρήματα από τον ανιψιό σας.
Στην αρχή.
Μετά μίλησε λίγο με τον Όουεν. Τη δεύτερη φορά που ήρθε, έφερε τρόφιμα.
Την περασμένη βδομάδα, είπε στον Όουεν ότι δεν είχε πια χρέος.
- Αλήθεια; - Ήταν σαν θαύμα.
Είπε πως δεν άντεχε να ξεζουμίζει ανθρώπους που δεν είχαν τίποτα πια.
Έσβησε το χρέος του Όουεν.
Κι έκλεισε την εταιρεία.
Δεν έσβησε μόνο τα χρέη του Όουεν, αλλά όλων στον φάκελο.
Συγγνώμη.
Ίσως δεν τον σκότωσαν επειδή συνέλεγε χρέη,
αλλά επειδή τα διέγραφε.
Ο Χόρογουιτς ήταν ένας Ρομπέν των Δασών;
Όχι ακριβώς, αλλά κάπως έτσι.
Δεν ξεκίνησε με το σκεπτικό να διαγράψει τα χρέη.
Είχε κάθε πρόθεση να τα συλλέξει, αλλά στην πορεία είχε μια επιφοίτηση.
Σαν να επέστρεψε τα Χριστούγεννα ο Κατεργάρης.
Μπράβο του. Τι σχέση έχει αυτό με τον θάνατό του;
Πολύ εύστοχη ερώτηση.
Πριν κάνει τις διαδικασίες για διευθέτηση του χρέους, δολοφονήθηκε.
- Κάποιος ήθελε να μην το κάνει; - Είχε λίγες οικονομίες.
Κάποιος θα του είπε για τη Φλέβα.
Θα του έφτανε για όλη του τη ζωή.
- Θα κόστιζε εκατομμύρια να το αγοράσει. - Άρα είχε επενδυτές.
Ποιοι αγοράζουν μεγάλα πακέτα με χρέη; Σεσημασμένοι απατεώνες.
Ζουν στο λυκόφως, μεταξύ νόμου και παρανομίας. Ιδού...
οι κύριοι επενδυτές της Ες Εμ Έιτζ.
Ο Σαμ Τζιανίνι;
Ο αρχηγός της εγκληματικής οικογένειας
επένδυσε μέσω εταιρείας στο όνομα της ανιψιάς του.
Η Γκρέις Γι, με τα παράνομα στοιχήματα στο Μπρούκλιν.
Ο Τόλαν με τα στριπτιτζάδικα,
που παίζει στη Γουόλ Στριτ την τύχη αθώων νέων.
Πήρατε μια ιδέα, δεν πρόκειται για υψηλή κοινωνία.
- Ούτε θα ήθελαν να χάσουν τα χρήματά τους. - Ακριβώς.
Η αφύπνιση του Στίβεν Χόρογουιτς
είχε σαν αποτέλεσμα να εξοργιστούν καθάρματα και ληστές.
Πρέπει να βρούμε ποιος τον σκότωσε.
Με αυτούς εδώ, θα είναι πολύ δύσκολο.
Δεν έγινα συνοδοιπόρος για να γίνω ερευνήτρια.
Ούτε ήξερα αν ήθελα να γίνω ερευνήτρια.
Προσπάθησα να το αποφύγω, αλλά τελικά χαίρομαι που έγινα.
Δηλαδή...
Χειρουργός,
συνοδοιπόρος,
ερευνήτρια.
Ακούγεται σαν περιπλάνηση, αλλά βγήκαν πολύ φυσικά, όταν έγιναν.
Τέλεια περιγραφή της ζωής των περισσότερων.
Μου φαίνεται συναρπαστικό.
Η μητέρα μου θα το έλεγε επιπόλαιο.
Σίγουρα. Ανησυχούμε για τα παιδιά μας. Αυτό δεν αλλάζει.
Αλλά βρήκες το πάθος σου.
Ήσουν ανοιχτή σ' αυτό. Δεν επαναπαύθηκες.
Είναι η περιπέτεια που με τη σύζυγό μου θέλαμε να εμφυσήσουμε στα παιδιά.
Με γράψατε σε τμήμα προγραμματισμού στη Γ' Δημοτικού.
Και δες τώρα.
Λυπάμαι που δεν γνωριστήκαμε νωρίτερα. Είσαι αξιοθαύμαστη.
- Τι κάνεις εδώ; - Ήρθα να σου ρίξω μπουνιά.
- Γιατί; - Δυστυχώς, είχες δίκιο.
- Για το δείπνο; - Ήταν επίσημη γνωριμία με γονείς.
Δεν υπάρχει παραλλαγή αυτού, που να μην είναι όντως γνωριμία.
Ξέρεις τι εννοώ. Ο πατέρας του ήταν υπέροχος. Πολύ ζεστός.
Χάρηκε πολύ για τη σχέση μας. Πήγε όσο καλύτερα μπορούσε.
Αλλά...
Δεν ήθελα τίποτα από όλα αυτά.
Ήταν άβολα. Ο Άντριου είναι έξυπνος, ευγενικός,
δεν ντύνεται σαν σχολιαρόπαιδο που έφαγε αποβολή.
Τι έχω πάθει; Δεν νιώθω αυτά που πρέπει.
Είμαι ειδικός σε πολλά, αλλά όχι στην αγάπη.
Ξέρω, όμως, ότι δεν είναι μια λίστα με χαρακτηριστικά.
Ίσως πρέπει να αποδεχτείς
πως ό,τι και να σημαίνει η σχέση σας, απλώς δεν τη θες.
- Τότε, τι θέλω; - Δεν ξέρω.
Μέχρι να το ξεκαθαρίσεις, ίσως συμπεριφέρεσαι σε έναν καλό άνθρωπο
αρκετά άσχημα.
Ξέρω τι πρέπει να γίνει.
Τι κάνεις; Γιατί βάζεις τον Κλάιντ να ζωγραφίζει;
Δεν τον πιέζω. Το απολαμβάνει.
Με χαλαρώνει να το βλέπω, όσο περιμένω να ντροπιαστώ.
Μέχρι πριν από λίγο,
υποθέταμε ότι ο Στίβεν δολοφονήθηκε από κάποιον επενδυτή.
Πρόσφατη έρευνα απέδειξε ότι αυτό ήταν λάθος.
Ο Στίβεν έβγαζε αρκετά από τη Φλέβα
και ξεπλήρωσε τους επενδυτές, προτού αλλάξει γνώμη.
- Άρα, αν δεν ήταν αυτοί... - Δεν έχουμε υπόπτους.
Ψάχνοντας για κάποιον ένοχο, σκεφτόμουν τη φύση του χρέους.
Πρώτον, είναι επιρροή που έχει κάποιος σε κάποιον άλλο.
Εντάξει.
Με δεδομένο αυτό, σκεφτόμουν
μήπως ο δολοφόνος ήθελε κάποιον ή κάποιους να παραμείνουν χρεωμένοι.
Προτού μετανοήσει,
o Στίβεν πήγε στο Κονέκτικατ να βρει τον Όουεν Ντάουνι.
Υπάρχουν κι άλλοι με χρέος, που ζουν εκεί. Ο Στίβεν εστίασε σε αυτόν.
Γιατί;
Όταν τον επισκεφθήκαμε,
βρήκα κάτι ενδιαφέρον σχετικά με την κοινότητά του.
Όλες οι κατοικίες σε ακτίνα οκτώ χλμ. από το σπίτι του Όουεν
αγοράστηκαν τα δύο τελευταία χρόνια από τον ίδιο μεσίτη.
Τζέι Στερν Ινβέστμεντς.
- Γιατί; - Δεν ξέρω. Δεν έχει δημοσιοποιηθεί.
Ζήτησα από τους Όλους να ψάξουν τη Στερν Ινβέστμεντς
και ίσως ρίξουν λίγο φως στο ζήτημα.
Προς το παρόν, αποφασίζουν πόσο θα κοστίσει.
Γι' αυτό περιμένεις να ντροπιαστείς.
Αυτοί θα είναι.
ΟΛΟΙ: Κοστολόγιο
Τέλεια.
Θα νομίζουν ότι έθεσαν το πιο δαιμόνιο εμπόδιο.
Ναι, θέλουν ένα δαχτυλίδι Σούπερ Μπολ.
Παροιμιακά εύκολο. Παίρνω τον Φίλιπ και θα διευθετηθεί.
Τον Φιλ Σιμς;
Ξέρω ότι δουλεύατε μαζί, αλλά θα σου δώσει δαχτυλίδι, έτσι απλά;
Δεν ξέρεις τι μου χρωστάει.
Καλημέρα.
Φαγητό. Υψηλή ραπτική.
Έχουμε συνάντηση με τους διευθυντές της Στερν.
- Δεν είχα ρούχα εδώ. - Όχι. Τα αγόρασα.
Επειδή συχνά δουλεύουμε μέχρι αργά.
Ελπίζω να σου αρέσει.
Είναι ωραίο. Ευχαριστώ.
Γιατί πάμε στη Στερν;
Πήρε ο Φίλιπ και οι Όλοι πήραν το δαχτυλίδι.
Μπήκαν στους διακομιστές της Στερν.
Έμαθα πράγματα για την ερωτική ζωή του ΔΣ.
Θα φτιάξουν χιονοδρομικό κέντρο στο Κονέκτικατ.
- Στο Νόγκατακ, για την ακρίβεια. - Γι' αυτό αγοράζουν τη γη.
Προς το παρόν, το γνωρίζουν μόνο έξι μέλη του ΔΣ και ο Διευθύνων Σύμβουλος.
Θα το ανακοινώσουν σύντομα. Αλλά υπάρχει πρόβλημα.
Το σπίτι του Όουεν βρίσκεται στη θέση όπου θα φτιάξουν το καταφύγιο.
Είναι εμπόδιο.
Είναι δύσκολο να φύγει, στην κατάστασή του.
Θα πιέσουν για πώληση, αφού ο Όουεν δεν μπορεί να πληρώσει,
εκτός αν πουλήσει το σπίτι του.
Αν ο Στίβεν διέγραψε το χρέος...
Δεν θα το πουλήσει. Και όλο το εγχείρημα διακυβεύεται.
- Έξι το γνωρίζουν; - Επτά, με τον Διευθύνοντα Σύμβουλο.
Μου αρέσουν οι πολλοί ύποπτοι.
Πρέπει να έχουμε όλη την πόλη στο πλευρό μας,
αλλιώς θα φανούμε πολύ αδύναμοι.
Καλημέρα σας.
- Τι συμβαίνει; - Δεν μπόρεσα να τους σταματήσω.
Συγγνώμη, αλλά η λογική υποδηλώνει ότι κάποιος σας είναι δολοφόνος.
Εγώ και η συνεργάτιδά μου έχουμε ελεύθερη σχέση με το ΑΤΝΥ.
Θέλαμε να σας δούμε από κοντά.
Αυτό είναι παράλογο. Τι λέτε;
Δεν μπορείτε να εισβάλλετε εδώ. Φύγετε.
Οι δικηγόροι μας.
Σέρλοκ.
Συγγνώμη. Το ξανασκέφτηκα και μάλλον δεν υπάρχει δολοφόνος εδώ.
Σε κάποιον αρέσει το ξύλο.
Καλή συνέχεια!
Τι έγινε; Νόμιζα ότι ήσουν σίγουρος.
Οι τρεις ήταν γυναίκες μικρού αναστήματος.
Ένας ήταν γέρος κι ένας έκρυβε το ότι ήταν σχεδόν τυφλός.
Κι ένας, σύμφωνα με τα μέιλ,
ήταν με μια δεσποτική γυναίκα, όταν σκοτώθηκε ο Στίβεν.
Μόνο ο Διευθύνων Σύμβουλος θα μπορούσε να το είχε κάνει,
αλλά ήταν καμένος από τον ήλιο.
Να επιβεβαιώσουμε ότι ήταν διακοπές τότε.
- Μπορεί να προσέλαβαν κάποιον. - Απίθανο.
Θα ήταν επαγγελματική δουλειά. Όχι με πυροσβεστήρα.
Άρα, δεν έχουμε τίποτα.
Αντιθέτως. Νομίζω πως ξέρω ποιος τον σκότωσε.
- Με ποιον έχετε ραντεβού; - Με κανέναν.
Θέλουμε να δούμε τον Κόλμαν Μπράουν.
Αυτά είναι προς δημόσια προβολή;
- Υποθέτω. - Ευχαριστώ.
Όταν μας έδιωξαν από τη Στερν, πήρα την κάρτα του δικηγόρου τους.
Ήξερες ότι η Στερν εκπροσωπείται από την Ντόρτσεστερ-Ριντ;
ΚΟΛΜΑΝ ΜΠΡΑΟΥΝ
Ένας από την παλιά εταιρεία του Στίβεν
εκπροσωπεί την εταιρεία που θέλει το σπίτι του Όουεν.
Δικηγόρος που, αν αξίζει τη φήμη του,
πρόκειται να λάβει μεγάλη προμήθεια, αν γίνει το έργο.
- Ο Κόλμαν Μπράουν. - Έψαξα λίγο, ενώ ερχόμασταν.
Ο Κόλμαν και ο Στίβεν ήταν μέλη του Μπρέμπερι Κλαμπ.
Και έπαιζαν μαζί γκολφ.
Υποπτεύομαι ότι αυτός είπε στον Στίβεν για τη Φλέβα.
Και του υποδεικνύει τον Όουεν.
Αν ο Στίβεν έσβηνε το χρέος του Όουεν αντί να τον κάνει να πουλήσει το σπίτι...
Ο Κόλμαν θα έχανε εκατομμύρια.
Συγγνώμη.
Κύριε Μπράουν. Πολύ καλή απεικόνιση.
Σας κολακεύει στα ζυγωματικά.
Μου είπαν ότι κάποιοι κοιτάζουν τον πίνακά μου.
- Μπορώ να βοηθήσω; - Όχι, προς το παρόν.
Ευχαριστούμε.
Και τώρα;
Φτιάχνουμε υπόθεση κατά του Μπράουν.
Έπρεπε να το φέρεις εδώ;
Δεν θα τους λείψει.
Όταν αποδειχθεί ότι είναι δολοφόνος, σίγουρα θα τον κατεβάσουν.
Άλλωστε,
το αυτάρεσκο πρόσωπό του με κινητοποιεί.
Αν είναι έτσι, γιατί δεν τον συνδέσαμε με τη δολοφονία;
Μάλλον λόγω της ανεπάρκειας αποδείξεων.
Δεν με νοιάζει τι λες.
Είναι σαν να με κοιτάει επίμονα. Τον κατεβάζω.
Στον πίνακα φοράει γυαλιά με κοκάλινο σκελετό.
Σε όλες τις φωτογραφίες του, επίσης.
- Σήμερα... - Φορούσε γυαλιά χωρίς σκελετό.
- Ίσως να έχει κι άλλα γυαλιά. - Ίσως.
Ή μπορεί να υπάρχουν αποδείξεις, τελικά.
- Ευχαριστώ που ήρθατε, κύριε Μπράουν. - Ας κάνουμε γρήγορα.
Έχουμε μερικές ερωτήσεις. Από δω.
Σοβαρά; Αυτοί οι δύο;
Έκλεψαν προσωπογραφία αξίας χιλιάδων δολαρίων χθες.
Θα...το κανονίσουμε.
Καθίστε.
Θέλουμε να μιλήσουμε για τον Στίβεν Χόρογουιτς.
Που δούλευε στην εταιρεία μου;
Τον ενημερώσατε για κάποια χρέη, όπως τα χρέη του Όουεν Ντάουνι.
Επίσης, θα κερδίζατε εκατομμύρια δολάρια,
αν η Στερν τον ανάγκαζε να πουλήσει το σπίτι.
Όμως, ο εισπράκτορας του χρέους είχε μια συναισθηματική αναλαμπή.
Όταν σας είπε ότι θα διέγραφε τα χρέη, δεν γινόταν να το ανεχτείτε, σωστά;
Πήγατε στο γραφείο του να τον αντιμετωπίσετε.
- Και τον σκοτώσατε. - Αυτό είναι γελοίο.
- Δεν έχω πάει στο γραφείο του. - Είστε σίγουρος;
Ναι. Παίρνω τον δικηγόρο μου.
Καλή ιδέα. Θα σας χρειαστεί.
- Αγοράσατε γυαλιά, σωστά; - Και λοιπόν;
Χρειαζόσασταν καινούρια γυαλιά,
γιατί σπάσατε τα άλλα στην επίθεση.
Ψάξαμε τα ευρήματα χθες.
Βρήκαμε κυρίως σπασμένα γυαλιά από τον πυροσβεστήρα.
Αλλά βρήκαμε πολυανθρακικό πολυμερές.
Όπως αυτό που βρίσκεις στα γυαλιά.
ΑΠΟΔΕΙΚΤΙΚΑ ΣΤΟΙΧΕΙΑ
Όταν τα ενώσαμε, βρήκαμε κι ένα αποτύπωμα
σε ένα κομμάτι του σπασμένου φακού.
Τίνος να είναι;
Είπατε ότι δεν έχετε πάει στο γραφείο του;
Δεν λέω τίποτα μέχρι να έρθει ο δικηγόρος μου.
Έχετε ένα ακόμα διαπραγματευτικό στοιχείο.
Την τοποθεσία του σώματος του Στίβεν.
Θα καλέσουμε τον δικηγόρο σας αφού...
σας συλλάβουμε.
- Τι είναι αυτό; - Η περιουσία σας.
Είστε η σύζυγος του Σ. Χόρογουιτς.
Κληρονομείτε τα χρέη που εισέπραττε, για να μην αλλάξετε τρόπο ζωής.
Μπορούσε να μου είχε πει ότι απολύθηκε.
Θεέ μου.
- Τι μας συνέβη; - Δεν μπορώ να ξέρω.
Αυτό το πακέτο, αν πάει καλά, θα σας κάνει πλούσια.
Ο Στίβεν είχε άλλες ιδέες γι' αυτό.
Από εσάς εξαρτάται αν θα συνεχίσετε τις ιδέες του.
ΑΓΟΡΑ ΚΑΙ ΣΥΛΛΟΓΗ ΟΦΕΙΛΩΝ
Λάτε με αποβουτυρωμένο γάλα στην Τζόαν και κανονικό στον Άντριου.
Ευχαριστώ.
Συγγνώμη.
Ορίστε.
Ευχαριστώ.
Αυτό είναι με αποβουτυρωμένο γάλα.
Συγγνώμη.
Λοιπόν, τι γίνεται;
Γιατί η συνάντηση;
Άντριου, είναι καλός άνθρωπος
και είμαι τυχερή που σε γνώρισα...
Δεν είμαι αυτό που θες;
- Δεν ξέρω τι θέλω, αυτό είναι. - Ναι.
Εννοώ...
Είσαι καλά;
Θεέ μου, τι τρέχει;
Θεέ μου. Ένα ασθενοφόρο!
Εντάξει.
Άντριου!
Θεέ μου.
Όχι. Άντριου;
Εντάξει.
Ένα, δύο, τρία, τέσσερα, πέντε, έξι, επτά, οκτώ, εννιά, δέκα...
Υποτιτλισμός: Αλεξάνδρα Μανθοπούλου